b'\n_START_ARTICLE_\nOh! Oh! Cleopatra\n_START_SECTION_\nArgument\n_START_PARAGRAPH_\nEn un congr\xc3\xa9s, els assistents escolten la confer\xc3\xa8ncia del professor Waldo J. Sweinstein sobre la reencarnaci\xc3\xb3. El professor assegura posseir unes pastilles que permetran a qui se les empassi recordar les seves vides passades. En el banquet posterior, Weeler i Woolsey les prenen i es desperten com a Marc Antoni i Juli Cesar a l\xe2\x80\x99antic Egipte on competeixen per la m\xc3\xa0 de Cleopatra en una cursa de carros a trav\xc3\xa9s del carrers de Par\xc3\xads, de Nova York o pel mig de l\xe2\x80\x99oce\xc3\xa0. La pel\xc2\xb7l\xc3\xadcula acaba quan els dos surten del tr\xc3\xa0nsit i es retroben on van prendre les pastilles donant-se bufetades m\xc3\xbatuament.\n_START_SECTION_\nProducci\xc3\xb3\n_START_PARAGRAPH_\nLa pel\xc2\xb7l\xc3\xadcula va ser produ\xc3\xafdes pel Masquers Club of Hollywood. El Masquers Club era una organitzaci\xc3\xb3/fraternitat d\xe2\x80\x99actors masculins de Hollywood fundada el 1925 per tal de tenir un lloc on riure i congeniar per\xc3\xb2 que va arribar a ser una instituci\xc3\xb3 de l\xe2\x80\x99espectacle. El que la va fer \xc3\xbanica va ser que va muntar el seu propi estudi de producci\xc3\xb3 de pel\xc2\xb7l\xc3\xadcules curtes. En associaci\xc3\xb3 amb la RKO Pictures, el club va arribar a rodar 11 com\xc3\xa8dies entre el 1931 i el 33. Les tres primeres que es van produir van ser \xe2\x80\x9cStout Hearts and Willing Hands\xe2\x80\x9d, \xe2\x80\x9cOh! Oh! Cleopatra\xe2\x80\x9d i \xe2\x80\x9cThe Great Junction Hotel\xe2\x80\x9d. Es tractava de farses que dif\xc3\xadcilment s\xe2\x80\x99hagueren estrenat en un cinema si no fos perqu\xc3\xa8 els propis actors pertanyents al Masquer Club hi actuaven, divertint-se com amateurs en un funci\xc3\xb3 nadalenca.'